

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.543

(protokols Nr.13, 28.p)

**Par zemes ierīcības projektu nekustamajam īpašumam „Gaismas”, Mārsnēnu pagastā, Priekuļu novadā**

Priekuļu novada dome izskata Priekuļu novada pašvaldības apvienotās Tautsaimniecības komitejas, Izglītības, kultūras un sporta komitejas un Sociālo lietu jautājumu komitejas 2019.gada 10.decembra sēdes protokolu (Nr.5 27.punkts) par zemes ierīcības projektu nekustamajam īpašumam „Gaismas”, Mārsnēnu pagastā, Priekuļu novadā, ietilpstošās zemes vienības ar kadastra apzīmējumu 4264 003 0337 sadalīšanai divās zemes vienībās, izveidojot jaunu nekustamo īpašumu. Iesniegumam ir pievienota zemes robežu plāna shēma ar plānoto dalījuma shēmu.

Izvērtējot domes rīcībā esošo informāciju, konstatēts, ka:

1. Nekustamais īpašums „Gaismas”, Mārsnēnu pagastā, Priekuļu novadā, ar kadastra Nr.4264 003 0337, sastāv no vienas zemes vienības, ar kadastra apzīmējumu 4264 003 0337 un trīs ēkām, ar kadastra apzīmējumu 4264 003 0337 001, 4264 003 0337 002 un 4264 003 00337 003;
2. Priekuļu novada pašvaldības īpašuma tiesības uz nekustamo īpašumu „Gaismas”, Mārsnēnu pagastā, Priekuļu novadā, nostiprinātas Mārsnēnu pagasta zemesgrāmatas nodalījumā Nr.1000 0035 6886;
3. Priekuļu novada pašvaldības apvienotās Tautsaimniecības komitejas, Izglītības, kultūras un sporta komitejas un Sociālo lietu jautājumu komitejas sēde nolēma sadalīt zemes vienību ar kadastra apzīmējumu 4264 003 0337 divos atsevišķās zemes vienībās, un izveidot vienu jaunu nekustamos īpašumus;
4. Priekuļu novada Mārsnēnu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 11.punktu, un Priekuļu novada pašvaldības apvienotās Tautsaimniecības komitejas, Izglītības, kultūras un sporta komitejas un Sociālo lietu jautājumu komitejas 2019.gada 10.decembra sēdes atzinumu par lēmumprojektu (protokols Nr.5) , atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Neiebilst zemes ierīcības projekta izstrādei nekustamajam īpašumam „Gaismas”, Mārsnēnu pagastā, Priekuļu novadā, ar kadastra Nr. 4264 003 0337, paredzot sadalīt to divos atsevišķos nekustamajos īpašumos – zemes vienību ar kadastra apzīmējumu 4264 003 0337 sadalot divās zemes vienībās, saskaņā ar pielikumu.
2. Izstrādājot zemes ierīcības projektu ievērot sekojošus nosacījumus:
   1. Atdalāmās, apbūvētās zemes vienības, uz kuras atrodas daudzdzīvokļu dzīvojamā ēka ,,Saulrieti”, Mārsnēnu pagastā, Priekuļu novadā, platība orientējoši 1,17 ha, vairāk vai mazāk, cik izrādīsies izstrādājot zemes ierīcības projektu;
   2. Precizēt zemesgrāmatu nodalījumā noteiktos nekustamo īpašumu lietošanas tiesību aprobežojumus;
   3. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājuma kopiju;
   4. Projektā paredzēt piekļūšanu esošajam un no jauna izveidotajam nekustamajam īpašumam atbilstoši Zemes pārvaldības likuma 7.pantam, vienlaicīgi precizējot faktisko servitūta ceļa vietu zemes vienību robežu plānos.
3. No jauna izveidotajam nekustamajam īpašumam – zemes vienībai un daudzdzīvokļu ēkai uz tā, piešķirt nosaukumu apstiprinot zemes ierīcības projektu.
4. Nekustamā īpašuma lietošanas mērķus no jauna izveidotajām zemes vienībām apstiprināt vienlaicīgi ar izstrādāto zemes ierīcības projektu.
5. Atbildīgā par lēmuma izpildi Attīstības nodaļas vadītāja Vineta Lapsele.

Pielikumā grafiskais pielikums uz 1 lapas.

Domes priekšsēdētāja (paraksts) Elīna Stapulone